**Anexă**

**la Decizia nr.19 din 14 august 2019**

**Informație**

**privind factorii care generează riscuri reduse și**

**sporite de spălare a banilor și finanțării terorismului**

 Prezenta Informație este elaborată în conformitate cu prevederile art.6 alin.(11) al Legii nr.308/2017 cu privire la prevenirea și combaterea spălării banilor și finanțării terorismului și pct.3 al Hotărîrii Guvernului nr.496 din 25.05.2018 pentru aprobarea Metodologiei privind identificarea activităților și tranzacțiilor suspecte de spălare a banilor și finanțare a terorismului.

Conform prevederilor art.10 alin.(5) lit.a) al Legii nr.61-XVI din 16.03.2007 privind activitatea de audit (în vigoare pînă la 31.12.2018) și art.24 alin.(4) al Legii nr.271/2017 privind auditul situațiilor financiare, precum și a Anexelor nr.1 și nr.2 la Ordinul ministrului finanţelor nr.61/2012 cu privire la aprobarea unor acte normative în domeniul activităţii de audit, entitățile de audit prezintă anual I.P. „Consiliului de supraveghere publică a auditului”, în termen de 4 luni de la sfîrșitul fiecărei perioade de gestiune Informaţia privind respectarea procedurilor de control al calităţii lucrărilor de audit, stabilite de standardele de audit.

Potrivit datelor prezentate în Informaţiile privind respectarea procedurilor de control al calităţii lucrărilor de audit pentru anul 2018, entitățile de audit au raportat măsurile de prevenire şi combatere a spălării banilor şi finanţării terorismului (SBFT), aplicate în procesul desfășurării activității de audit, după cum urmează:

|  |  |
| --- | --- |
| **Entități de audit, *total:*** |  **115** |
| **Existența Politicii cu privire la prevenirea, depistarea și raportarea cazurilor de spălare a banilor și finanțare a terorismului** (conform Indicațiilor metodice privind aplicarea de către societățile de audit, auditorii întreprinzători individuali a măsurilor de prevenire și combatere a spălării banilor și finanțării terorismului, aprobate prin Ordinul ministrului finanțelor nr.63 din 10.08.2009),dintre care:1. au raportat elaborarea și aplicarea Politicii
2. au raportat lipsa elaborării și aplicării Politicii
 | 1087 |
| **Locul integrării procedurilor de evaluare a riscului aferent tranzacțiilor de SBFT,**dintre care au raportat:1. pînă la acceptarea misiunii de audit

 2. pînă la acceptarea, dar și în procesul desfășurării misiunii de audit3. în procesul desfășurării misiunii de audit4. lipsa integrării procedurilor |  8 17 39 51 |
| **Evaluarea riscului aferent tranzacțiilor de SBFT,**dintre care au raportat nivelul riscului ca fiind:1. redus
2. normal
3. ridicat
4. lipsa evaluării riscului
 |  557251 |

Controlul privind respectarea legislației aferente domeniului prevenirii și combaterii spălării banilor și finanțării terorismului pentru anul 2018, a fost efectuat la 115 entități de audit, din oficiu, în procesul prezentării de către aceștia, a Informației privind respectarea procedurilor de control al calității lucrărilor de audit pentru anul 2018.

În anul 2018 nu au fost efectuate controale externe de verificare a calității auditului conform Ordinului ministrului finanțelor nr. 43 din 24.03.2014 și din acest motiv nu au fost aplicate sancțiuni disciplinare.

Lipsa Politicilor cu privire la prevenirea, depistarea şi raportarea cazurilor de spălare a banilor şi finanţare a terorismului, integrării procedurilor de evaluare a riscului aferent tranzacțiilor de SBFT, precum și evaluării riscului aferent tranzacțiilor de SBFT, au fost raportate de către entitățile de audit care nu au desfășurat activitate de audit.

Analiza detaliată privind activitatea desfășurată de entitățile de audit este prezentată în Informația privind piața serviciilor de audit pentru anul 2018, plasată pe pagina web oficială a Consiliului.

Pe parcursul anului 2018 au participat la instruiri în domeniul SBFT din cadrul Centrului de Instruire Profesională a Auditorilor (CIPAM) – 17 auditori, iar din cadrul Asociaţiei Contabililor şi Auditorilor Profesionişti din Republica Moldova (ACAP) – 32 auditori.

 Instruirile au fost organizate de către ACAP și corespunzător CIPAM cu participarea reprezentanților Serviciului Prevenirea și Combaterea Spălării Banilor, în calitate de formatori.

 Totodată, conform art.13 alin.(4) al Legii nr.308/2017 cu privire la prevenirea și combaterea spălării banilor și finanțării terorismului, 79 entități de audit au raportat desemnarea persoanelor învestite cu atribuţii de executare, inclusiv cele cu funcţii de conducere de rang superior, Consiliului de supraveghere publică a auditului și Serviciului Prevenirea şi Combaterea Spălării Banilor, împreună cu natura şi limitele responsabilităţilor.